Иван Пейчев
В очите ти нахлуват…

chitanka.info

В очите ти нахлуват

сълзи и страх.

В очите ти

нахлуват вече

умора и безсъние.

Кого интересуват

твоите очи

отдавна ослепели

от сълзи и страх.

Отдавна ослепели

от безсъние.

Греби галерен роб,

греби и съзерцавай

страх и сълзи,

безсъние

и мрак.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.